SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr. 157

**2021.gada 19.janvārī plkst. 10.00**

Videokonferences formātā

Sēdē piedalās:

**komisijas deputāti**:

**Juris Rancāns**

**Aldis Blumbergs**

**Edvīns Šnore**

**Jānis Ādamsons**

**Raimonds Bergmanis**

**Ivans Klementjevs**

**Ainars Latkovskis**

**Vita Anda Tērauda**

**Atis Zakatistovs**

**uzaicinātās personas:**

* Iekšlietu ministrijas Valsts sekretāra vietnieks **Jānis Bekmanis**
* Iekšlietu ministrijas Nozares politikas departamenta direktora vietnieks **Imants Zaķis**
* Iekšlietu ministrijas Nozares politikas departamenta vecākais referents **Aigars Godiņš**
* Iekšlietu ministrijas Finanšu vadības departamenta direktore **Larisa Tumaņana**
* Iekšlietu ministrijas Juridiskā departamenta Starptautisko tiesību nodaļas juriste **Līva** **Rudzīte**
* Iekšlietu ministrijas Valsts policijas Galvenās kārtības policijas pārvaldes Koordinācijas un kontroles pārvaldes Licencēšanas un atļauju sistēmas biroja priekšnieka vietnieks **Andris Melkers**
* DNKA valdes priekšsēdētājs **Arnis Vērzemnieks**
* DNKA konsultante **Līga Batalauska**
* Latvijas Drošības biznesa asociācija valdes priekšsēdētājs **Jānis Zeps**
* Korupcijas novēršanas un apkarošanas birojs Pirmās pārvaldes galvenā inspektore **Irina Dobelniece**
* Tieslietu ministrijas Nozaru politikas departamenta Kriminālsodu izpildes nodaļas vadītāja **Kristīne Ķipēna**
* Tieslietu ministrijas Nozaru politikas departamenta Kriminālsodu izpildes nodaļas juriste **Diāna Škavronska**
* Tieslietu ministrijas Nozaru politikas departamenta Kriminālsodu izpildes nodaļas juriste **Laura Šileikiste**

**citas personas:**

**Saeimas Juridiskā biroja vecākā juridiskā padomniece Līvija Millere**

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti K.Bumbiere, I.Silabriede, M.Veinalds, E.Kalniņa**

**Sēdi vada:** komisijaspriekšsēdētājs J.Rancāns

**Sēdi protokolē:** konsultanteE.Kalniņa

**Sēdes veids:** atklāta

Darba kārtība:

1. **Likumprojekts “Grozījumi Apsardzes darbības likumā” (541/Lp13) 3.lasījums.**
2. **Likumprojekts “Grozījumi Ieroču aprites likumā” (756/Lp13) 2.lasījums.**
3. **Likumprojekts “Grozījumi Ieslodzījuma vietu pārvaldes likumā” (786/Lp13) 2.lasījums.**
4. **Likumprojekts “Grozījumi Latvijas Sodu izpildes kodeksā” (855/Lp13) 1.lasījums.**
5. **Likumprojekts “Grozījumi Šengenas informācijas sistēmas darbības likumā” (869/Lp13) 1.lasījums.**
6. **Dažādi.**

J.Rancāns atklāj sēdi, konstatē tiešsaistē esošos komisijas deputātus un iepazīstina ar izskatāmo darba kārtību.

**1. Likumprojekts “Grozījumi Apsardzes darbības likumā” (541/Lp13) 3.lasījums.**

J.Rancāns informē, ka par izskatāmo likumprojektu saņemti 18 priekšlikumi. Dod vārdu Iekšlietu ministrijas pārstāvjiem, lai saprastu, kāds ir finansējums Apsardzes darbības reģistram, kāda ir situācija saistībā ar šī likuma spēkā stāšanos, jo viens no šī brīža IeM priekšlikumiem satur lūgumu, lai likums stājas spēkā nevis 2021., bet 2022.gadā, tādēļ būtu jāsaprot, kāds laiks nepieciešams, lai varētu sakārtot un atrisināt finansiālā rakstura problēmas – kāda ir IeM nostāja, vai likumprojekts būtu jāpieņem tieši tagad.

J.Bekmanis skaidro, ka IeM iesniegusi precizējošu priekšlikumu par likuma spēkā stāšanās termiņu, bet vēl vakar, runājot ar valsts sekretāru, Valsts policiju un IeM Informācijas centru, saņēma deleģējumu lūgt deputātiem noformēt kā komisijas priekšlikumu par likuma spēkā stāšanās termiņu, paredzot, ka tas stājas spēkā 2022.gada 1.jūlijā, nevis 1.janvārī. Atzīmē, ka laikā, kad tika iesniegts priekšlikums par 2022.gada 1.janvāri, bija domāts, ka likums varētu būt pieņemts jau pagājušā gada oktobrī, visas iepirkuma procedūras un citus sagatavošanās darbus būtu bijis reāli paveikt, lai reģistrs varētu sākt darboties ar 1.janvāri, bet šobrīd ir tā, ka IeM IC ir gatavs izsludināt, jeb jau šodien ir izsludinājis iepirkumu. Attiecībā uz finansējumu – ir atrasti līdzekļi sava budžeta ietvaros bez papildu finansējuma prasīšanas, kā arī notiek aktīvs darbs pie tehniskās specifikācijas izstrādes. Ņemot vērā iepirkuma īstenošanas un realizēšanas riskus, kā arī pārsūdzības riskus, lūdz komisiju noteikt likuma spēkā stāšanās termiņu – 2022.gada 1.jūliju, kas garantētu reālistisku likuma īstenošanu.

 J.Rancāns izsaka priekšlikumu likumprojekta izskatīšanu atlikt vēl uz kādu laiku, lai dotu iespēju iestādēm pienācīgi sagatavoties, un aicina deputātus atbalstīt šā darba kārtības jautājuma izslēgšanu no šīsdienas darba kārtības un tā izskatīšanu iekļaut komisijas 2021.gada februāra vai marta sēdē, to veltot tieši šim likumprojektam. Dod vārdu J.Ādamsonam izteikties par problēmu kopumā un pēc tam izlemt minēto jautājumu.

J.Ādamsons norāda, ka J.Bekmanis neiezīmē problēmu līdz galam – problēma ir MK noteikumi, kas ir nepieciešami, lai gan tiem sen jau vajadzēja būt gataviem, bet jābūt saprotošiem sakarā ar pandēmiju un VP noslodzi. Uzsver nepieciešamību pārdomāt, vai vēl ar pusgadu būs pietiekami – piedāvā izvērtēt iespēju par likuma stāšanos spēkā ar 2023.gada 1.janvāri.

I.Klementjevs kā ziņotājs par likumprojektu lūdz šī darba kārtības jautājuma izskatīšanu šodien pārlikt vai nu kā pēdējo, jeb vislabāk pārcelt uz februāri vai martu, kad būtu lielāka skaidrība par visu.

R.Bergmanis piedāvā izskatīt šodien priekšlikumus pēc būtības.

J.Rancāns aicina deputātus balsot par likumprojekta izskatīšanas laiku un atbalstīt šī darba kārtības jautājuma izslēgšanu no šīsdienas darba kārtības un tā izskatīšanu iekļaut komisijas š.g. februāra vai marta sēdē.

 *J.Rancāns, A.Blumbergs, E.Šnore, J.Ādamsons, R.Bergmanis, I.Klementjevs, A.Latkovskis, V.A.Tērauda, A.Zakatistovs – par.*

*Deputāti vienbalsīgi* ***atbalsta*** *šo priekšlikumu.*

**2. Likumprojekts “Grozījumi Ieroču aprites likumā” (756/Lp13) 2.lasījums.**

**J.Rancāns** informē, ka par izskatāmo likumprojektu priekšlikumi nav saņemti. Atgādina, ka šī likumprojekta grozījumi ir par personiskā apbalvojuma ieroča piešķiršanu KNAB priekšniekam. Tā kā iepriekš likumprojekta referents bija N.Žunna, kurš no komisijas ir atsaukts, tad nepieciešams noteikt jaunu referentu – piedāvā savu kandidatūru.

*Deputātiem nav iebildumu.*

**J.Rancāns** aicina noteikt priekšlikumu iesniegšanas termiņu trešajam lasījumam, piedāvājot 5 dienas.

*Deputātiem nav iebildumu.*

**LĒMUMS:**

**-** atbalstīt likumprojektu **“Grozījumi Ieroču aprites likumā” (756/Lp13)** un virzīt izskatīšanai Saeimas sēdē otrajā lasījumā;

- noteikt priekšlikumu iesniegšanas termiņu trešajam lasījumam – 5 dienas;

- referents – J.Rancāns.

**3. Likumprojekts “Grozījumi Ieslodzījuma vietu pārvaldes likumā” (786/Lp13) 2.lasījums.**

**J.Rancāns** informē, ka par izskatāmo likumprojektu saņemti 4 priekšlikumi, un aicina tos izskatīt numuru secībā.

**Nr.1** – Saeimas Juridiskā biroja priekšlikums – Izteikt 8.panta otro daļu ieteiktā redakcijā.

**L.Millere** informē, ka priekšlikums precizē deleģējumu Ministru kabinetam noteikt kārtību, kādā veidā tiek apmeklētas ieslodzījuma vietas.

**K.Ķipēnai** nav iebildumu.

**J.Rancāns** aicina deputātus atbalstīt šo priekšlikumu.

*Priekšlikums* ***Nr.1*** *komisijā* ***atbalstīts****.*

**Nr.2** – Tieslietu ministra J.Bordāna priekšlikums – Izteikt likumprojekta 2.panta pirmo daļu ieteiktā redakcijā.

**K.Ķipēna** informē, ka šis ir precizējoša rakstura priekšlikums.

**L.Millerei** nav iebildumu.

**J.Rancāns** aicina deputātus balsot par šo priekšlikumu.

**J.Rancāns** aicina deputātus atbalstīt šo priekšlikumu.

*Priekšlikums* ***Nr.2*** *komisijā* ***atbalstīts****.*

**Nr.3** – Saeimas Juridiskā biroja priekšlikums – Papildināt 23.panta ceturtās daļas pirmo teikumu pēc vārda “lietošanas” ar vārdiem “vai dienesta suņa izmantošanas”, kā arī papildināt otro teikumu pēc vārda “izmantošanas” ar vārdiem “(arī dienesta suņa izmantošanas)”.

**L.Millere** informē, ka priekšlikums paredz papildināt 23.panta ceturto daļu ar dienesta suņu izmantošanas iespēju un vajadzības gadījumā – pirmās palīdzības sniegšanu.

**K.Ķipēna** atbalstapriekšlikumu.

**J.Rancāns** aicina deputātus atbalstīt šo priekšlikumu.

*Priekšlikums* ***Nr.3*** *komisijā* ***atbalstīts****.*

Nr.4 – Saeimas Juridiskā biroja priekšlikums – Apsvērt, vai 24.1 panta otrā daļa nebūtu papildināma ar norādi par ieroča lietošanu.

**L.Millere** informē, ka šajā pantā tiek runāts par speciālo cīņas paņēmienu vai speciālo līdzekļu lietošanu - izvērtējot, to nosaka amatpersona, bet nekas nav teikts par ieroču pielietošanas intensitāti un veidiem, tādēļ iesaka papildināt pantu.

**K.Ķipēna** piekrīt šiem apsvērumiem un trešajam lasījumam iesniegs TM priekšlikumus.

*Priekšlikums* ***Nr.4******nav balsojams****.*

J.Rancāns aicina deputātus atbalstīt likumprojektu kopumā otrajam lasījumam.

 *J.Rancāns, A.Blumbergs, E.Šnore, J.Ādamsons, R.Bergmanis, I.Klementjevs, A.Latkovskis, V.A.Tērauda – par*; *A.Zakatistovs – nav sasniedzams.*

*Deputāti atbalsta likumprojektu otrajam lasījumam.*

**J.Rancāns** aicina noteikt priekšlikumu iesniegšanas termiņu trešajam lasījumam, piedāvājot 2 nedēļas.

*Deputātiem nav iebildumu.*

Tā kā iepriekš likumprojekta referents bija N.Žunna, kurš no komisijas ir atsaukts, tad nepieciešams noteikt jaunu referentu – piedāvā savu kandidatūru.

*Deputātiem nav iebildumu.*

**LĒMUMS:**

**-** atbalstīt likumprojektu **“Grozījumi Ieslodzījuma vietu pārvaldes likumā” (786/Lp13)** un virzīt izskatīšanai Saeimas sēdē otrajā lasījumā;

- noteikt priekšlikumu iesniegšanas termiņu trešajam lasījumam – 2 nedēļas;

- referents – J.Rancāns.

**4.** **Likumprojekts “Grozījumi Latvijas Sodu izpildes kodeksā” (855/Lp13) 1.lasījums.**

J.Rancāns dod vārdu TM pārstāvei.

 K.Ķipēna informē, ka likumprojekts ir gana apjomīgs. Strukturējot izmaiņas, tās iedalāmas vairākos blokos: 1) video saziņas iespēju paplašināšana dažādām mērķa grupām, tai skaitā, vājdzirdīgiem un nedzirdīgiem ieslodzītajiem; 2) saistīts ar notiesātā tiesībām saņemt un izmantot palīglīdzekli augstākās izglītības apguvē (regulējums saistīts ar Satversmes tiesas spriedumā minēto – norma, ar kuru ievieš spriedumā noteikto); 3) saistīts ar pilnveidotu regulējumu attiecībā uz notiesātā naudas apriti, cietuma veikalu, telefona sakaru pakalpojuma operatora izvēli – ir noteikta kārtība, kādā tas notiek; 4)saistīts ar uz mūžu notiesāto personu regulējumu, ir arī grozījumi, kas izriet no pieņemtajiem Krimināllikuma grozījumiem par mūža ieslodzītajiem, kā rīkoties gadījumā, ja ir piemērota nosacīta pirmstermiņa atbrīvošana; 5) saistīts ar elektroniskās uzraudzības nosacījumu precizēšanu un atbilstoši Probācijas dienesta ieteikumam tiek paredzēta iespēja probācijas klientiem, kuri pārkāpj noteikumus, varēs piemērot arī tādas elektroniskās uzraudzības iekārtas, kas kontrolē alkohola lietošanu un pārvietošanās maršrutu; 6) saistīts ar piespiedu darba regulējuma precizēšanu; 7) dažādi redakcionāla un tehniska rakstura grozījumi. Lūdz atbalstīt likumprojektu un noteikt priekšlikumu iesniegšanas termiņu – vismaz 2 mēnešus, jo šobrīd ir aktuāli 3 Satversmes tiesas spriedumi, kuru ieviešanai nepieciešamo regulējumu būtu iespējams iesniegt šajā likumprojektā, lai atrisinātu spriedumos noteiktos jautājumus.

J.Rancāns dod vārdu Saeimas juridiskā biroja (turpmāk – JB) pārstāvei.

L.Millere informē, ka konceptuāli atbalsta likumprojekta virzību pirmajam lasījumam.

 J.Rancāns aicina deputātus konceptuāli atbalstīt likumprojektu pirmajam lasījumam.

 *J.Rancāns, A.Blumbergs, E.Šnore, J.Ādamsons, R.Bergmanis, I.Klementjevs, A.Latkovskis, V.A.Tērauda, A.Zakatistovs – par.*

*Deputāti vienbalsīgi konceptuāli* ***atbalsta*** *likumprojektu pirmajam lasījumam.*

 J.Rancāns aicina deputātus noteikt priekšlikumu iesniegšanas termiņu un referentu.

**J.Rancāns** piedāvā noteikt priekšlikumu iesniegšanas termiņu otrajam lasījumam 2 mēnešus, referents – V.A.Tērauda.

 *Deputātiem nav iebildumu.*

**LĒMUMS:**

**-** konceptuāliatbalstīt likumprojektu **“Grozījumi Latvijas Sodu izpildes kodeksā” (855/Lp13)** un virzīt izskatīšanai Saeimas sēdē pirmajā lasījumā;

- noteikt priekšlikumu iesniegšanas termiņu otrajam lasījumam – 2 mēneši;

- referents – V.A.Tērauda.

**5. Likumprojekts “Grozījumi Šengenas informācijas sistēmas darbības likumā” (869/Lp13) 1.lasījums.**

J.Rancāns dod vārdu IeM pārstāvei.

 L.Rudzīte informē, ka likumprojekts izstrādāts saistībā ar to, ka pieņemtas 3 jaunas Regulas – likumprojekts paredz grozījumus, ar kuriem tiks īstenota daļa no šīm Regulu normām, attiecīgi būs arī nepieciešami grozījumi MK noteikumos. Jaunumi, kas tie paredzēti, būtībā skar datu apjomu, kas tiks iekļauts Šengenas informācijas sistēmā, tie ir, piemēram, atgriešanas lēmumi, lēmumi par personām, kurām liegta ieceļošana, tā ir arī informācija par priekšmetiem (informācijas sistēmu vienības, kuģu daļas u.c. informācija, kas līdz šim netika paredzēta). Paredzēta arī iespēja veikt meklēšanu sistēmā pēc biometrijas un DNS datiem, ja ir skaidra norāde, ka varētu būt saistība ar noziedzīgiem nodarījumiem. Tāpat paredzēta iespēja padarīt ziņojumu neredzamu uz 48 stundām, ja šī ziņojuma redzamība varētu apdraudēt sasniedzamo mērķi. Arī paredzēti gadījumi, kad var neiekļaut ziņojumu sistēmā, kā arī mainīta šo ziņojumu prioritāšu rinda. Likumprojekts satur grozījumus, kas īsteno šos principus, tādēļ lūdz komisiju atbalstīt likumprojektu.

J.Rancāns dod vārdu Saeimas juridiskā biroja pārstāvei.

L.Millere informē, ka konceptuāli atbalsta likumprojekta virzību pirmajam lasījumam. Ņemot vērā, ka likumprojekta spēkā stāšanās paredzēta gada beigās, ierosina noteikt priekšlikumu iesniegšanas termiņu 3 nedēļas.

 J.Rancāns aicina deputātus konceptuāli atbalstīt likumprojektu pirmajam lasījumam.

 *J.Rancāns, A.Blumbergs, E.Šnore, J.Ādamsons, R.Bergmanis, I.Klementjevs, A.Latkovskis, V.A.Tērauda, A.Zakatistovs – par.*

*Deputāti vienbalsīgi konceptuāli* ***atbalsta*** *likumprojektu pirmajam lasījumam.*

**J.Rancāns** aicina deputātus noteikt referentu, piedāvājot savu kandidatūru.

 *Deputātiem nav iebildumu.*

 J.Rancāns aicina deputātus noteikt priekšlikumu iesniegšanas termiņu otrajam lasījumam 3 nedēļas.

 *Deputātiem nav iebildumu.*

**LĒMUMS:**

**-** konceptuāliatbalstīt likumprojektu **“Grozījumi Šengenas informācijas sistēmas darbības likumā” (869/Lp13)** un virzīt izskatīšanai Saeimas sēdē pirmajā lasījumā;

- noteikt priekšlikumu iesniegšanas termiņu otrajam lasījumam – 3 nedēļas;

- referents – J.Rancāns.

J.Rancāns pateicas uzaicinātajām personām par dalību komisijas sēdē un slēdz sēdi.

Sēde pabeigta plkst. 10.45.

Komisijas priekšsēdētājs J.Rancāns

Komisijas sekretārs E.Šnore

Sēdes protokolētājs E.Kalniņa